
KVIETIMAS DALYVAUTI RINKOS KONSULTACIJOJE

Utenos rajono savivaldybės administracija (toliau – Perkančioji organizacija), planuoja vykdyti pirkimą „Nenaujas mokyklinis autobusas“. Pirkimo tikslas – racionaliai naudojant tam skirtas lėšas nustatyti laimėjusį pasiūlymą bei sudaryti prekių viešojo pirkimo – pardavimo sutartį, leidžiančią įsigyti Perkančiajai organizacijai reikalingas prekes.
Siekdami parengti pirkimo sąlygas, kurios atitiktų naujausią rinkos situaciją ir galimybes, bei užtikrintų sąžiningą tiekėjų konkurenciją, norime gauti konsultacijas, kaip Centrinei perkančiajai organizacijai nupirkti Perkančiosios organizacijos poreikius atitinkančias prekes efektyviausiu ir racionaliausiu būdu. 
Konsultacija vykdoma vadovaujantis Lietuvos Respublikos viešųjų pirkimų įstatymo (toliau – VPĮ) 27 str. 1 d. 1 punktu: „Perkančioji organizacija, siekdama pasirengti pirkimui ir pranešti tiekėjams apie savo pirkimo planus ir reikalavimus, gali: prašyti suteikti ir gauti nepriklausomų ekspertų, institucijų arba rinkos dalyvių konsultacijas, taip pat konsultuotis su visuomene“ Centrinės viešųjų pirkimų informacinės sistemos priemonėmis (CVP IS) Viešųjų pirkimų tarnybos nustatyta tvarka.
Rinkos konsultacijos dalyviai kviečiami ne vėliau kaip iki 2026 m. lapkričio 13 d. 10.00 val. teikti savo atsakymus į pateiktus rinkos konsultacijos klausimus ir/ar teikti kitus pasiūlymus ir pastabas. Susitikimai rengiami nebus. 
Paaiškiname, kad ši rinkos konsultacija yra skelbiama iki pirkimo pradžios. Rinkos konsultacija nėra skelbimas apie pirkimą. Šios rinkos konsultacijos paskelbimu tiekėjai nėra kviečiami varžytis dėl pirkimo sutarties.
 Dalyvavimas teikiant konsultacijas, pasiūlymus, rekomendacijas nepanaikina teisės tiekėjui ateityje teikti pasiūlymą pirkime. Rinkos konsultacijų metu gauta informacija, nepažeidžiant VPĮ reikalavimų ir perkančiosios organizacijos tikslo, bus naudojama priimant sprendimus dėl galutinės pirkimo sąlygų redakcijos.

Rinkos konsultacijos metu siekiama aptarti šiuos klausimus:
	1. Dalyvio pavadinimas

	2. Prašome nurodyti, ar pateikta nenaujo mokyklinio autobuso techninė specifikacija yra pakankamai aiški ir konkreti, kad tiekėjai galėtų įvertinti galimą prekių pristatymo terminą. 
3. Jei ne, prašome nurodyti kokios informacijos trūksta.

	4. Prašome nurodyti preliminarias lėšas pirkimo objektui ir galimą prekės pristatymo terminą:

	4.1. Preliminari sutarties vertė (eurais be PVM) - 

	4.2. Prekės pristatymo terminas - 





